Informácie o nebezpečnom výrobku
1.	Názov produktu
•	Belkin TuneBase FM s Handsfree (F8Z441, F8Z441ea)
•	Belkin TuneBase Direct s Handsfree (F8Z442, F8Z442ea)
•	Belkin TuneBase FM s ClearScan (F8Z176, F8Z176eaBLK). 
2.	Uvedenie na trh
Výrobky boli uvedené na trh od 01.04.2009. Výrobky uvedené na trh pred 01.04.2009 sú bezpečné a nebudú sťahované z trhu.
3.	Fotografie produktov
Pozri prílohu č. 1.
4.	Výrobné čísla dotknutých produktov
Dotknutými sú nasledovné sériové čísla produktov: 
•	F8Z441 
•	F8Z442 
•	F8Z176 
•	F8Z441ea 
•	F8Z442ea 
•	F8Z176eaBLK 
5.	Popis výrobku (rozmery, materiál, farba a iné) a jeho obalu
Jedná sa o výrobok kompaktných rozmerov v čiernom vyhotovení určený pre použitie v interiéry automobilu. Vonkajší materiál výrobku je plast. Výrobok je dodávaný v plastovom priesvitnom obale.
6.	Opis rizika pre zdravie a bezpečnosť spotrebiteľa
6.1	Výsledky skúšok a analýz vo vzťahu k citácii príslušných ustanovení právnych predpisov, ktorých porušenie sa zistilo:
Spoločnosť Belkin Ltd. zistila, že komponent TuneBase, tesnenie, môže spôsobiť po zapojení do adaptéra pre zapaľovač elektrický skrat. Tesnenie je okrúhla čierna plastová súčiastka, ktorá sa nachádza na špici TuneBase adaptéra do zapaľovača. Po dôkladných výskumoch spoločnosť Belkin Ltd. zistila, že za určitých podmienok, ako je napríklad teplo, vlhkosť alebo dlhotrvajúce zapojenie (napr. keď TuneBase necháte zapojený cez noc), môžu niektoré súčiastky pri kontakte s tesnením začať dymiť, prípadne môžu predstavovať nebezpečenstvo požiaru.
Aj keď sme presvedčení, že tento problém sa obmedzuje iba na určitý počet súčiastok, ktoré boli vyrobené s týmto tesnením, bezpečnosť zákazníkov je na prvom mieste, a preto sťahujeme všetky výrobky TuneBase, ktoré si zákazníci zakúpili počínajúc 1. aprílom 2009.
Po rozsiahlom testovaní nevyhovujúcich výrobkov spoločnosťou Belkin Ltd. je spoločnosť presvedčená, že existuje iba minimálne riziko pre užívateľov.
6.2	Záznamy o nehodách, ku ktorým pri používaní výrobku došlo
Spoločnosť Belkin Ltd. nemá žiadne informácie o poranení alebo škode, ktoré boli zapríčinené chybným fungovaním zariadenia.
7.	Údaje o prijatých opatreniach
Spoločnosť Belkin Ltd. v spolupráci so svojimi maloobchodnými partnermi s okamžitou platnosťou sťahuje dobrovoľne chybné jednotky z obehu. 
8.	Uvedenie miest, kde môžu byť produkty vrátené, aj v prípade keď spotrebiteľ už nemá doklad o kúpe
Zákazníci môžu navštíviť internetovú stránku spoločnosti Belkin Ltd. na adrese http://www.belkin.com/support/tunebase/exchange/, kde zanechajú svoje kontaktné údaje. Zákaznícky servis spoločnosti Belkin Ltd. zákazníka obratom kontaktuje a pomôže zákazníkovi pri vrátení výrobku.
Zákazníci môžu takisto kontaktovať spoločnosť Belkin Ltd. cez email na emailovej adrese recall-slovakia@belkin.com.

Príloha č.1a Belkin TuneBase FM s Handsfree (F8Z441, F8Z441ea)

Príloha č.1b Belkin TuneBase Direct s Handsfree (F8Z442, F8Z442ea)

Príloha č.1c Belkin TuneBase FM s ClearScan (F8Z176, F8Z176eaBLK)